**Нигина Минҳоҷевна Шаропова** (27 июни 1959, Душанбе — 27 июни 2021, Душанбе, Тоҷикистон) — ходими давлатӣ, психиатр — нарколог. Сарпсихиатри Вазорати тандурустии ҶТ (2000—2009). Доктори илмҳои тиб (2001), профессор (2005). «Аълочии нигаҳдории тандурустии СССР» (1991), дорандаи ҷоизаи байналмилалии ба номи Ҷонатан Мэнн (2003), нишони Фахрии ширкати байналмилалии ТВ "Мир "(2003), нишони Фахрии 20-солагии иҷлосияи ХVI Шӯрои Олии ҶТ, медали ҷашнии 1025-умин солгарди Абӯалӣ ибни Сино (2005).

Зиндагинома
-----------

Фарзанди олими барҷастаи илми тибби Тоҷикистон Минҳоҷ Ғуломов Нигина Шаропова касби табиб шуданро интихоб кардааст. Баъд аз хатм намудани ДДТТ ба номи Абӯалӣ ибни Сино (1982) ординатори клиникии назди каф. психиатрияи ДДТТ (1982—1984). Пизишк — ординатор, мудири шуъбаи Диспансери ҷумҳуриявии клиникии психоневрологӣ (1984—1993). С.1986 дар Москва дар мавзӯи «Клиника ва ташаккули алоими Кандинский-Клерамбо ҳангоми таваҳҳумоти шадиди алкоголӣ» рисолаи номз. дифоъ кардааст. Сарпизишки Маркази ҷум.-явии офияти психикии кӯдакону наврасон (1993—1995), муд. каф. психиатрия ва наркологияи ДТИКТТ (1995—1997). Соли 1999 бо фармони Президенти Ҷумҳурии Тоҷикистон муовини Сарвазири Ҷумҳурии Тоҷикистон оид ба масъалаҳои иҷтимоӣ таъйин шуда, то соли 2004 ифои вазифа кардааст. Сипас ба ҳайси ҷонишини вазири тандурустии Ҷумҳурии Тоҷикистон кор кардааст (2004—2006). Мудири каф. психиатрия ва наркологияи ба номи профессор М.Ғ.Ғуломови Донишгоҳи давлатии тиббии Тоҷикистон ба номи Абӯалӣ Ибни Сино (1997—1999; аз соли 2006—2021).

Эъчодиёт ва осори илмӣ
----------------------

Нигина Шаропова соли 2001 дар Москва таҳти роҳбарии академики АИ ФР профессор Т. Б. Дмитриев дар мавзӯи «Психозҳои алкоголии мураккаби ҷараёнашон шадид» рисолаи доктори дифоъ намудааст. Муаллифи беш аз 100 асару мақолаи илмӣ, китоби дарсӣ барои мактабҳои олии тиббӣ, 6 дастури таълимию методӣ, 5 тавсияномаи методӣ, 20 мақолаи илмӣ, 56 тезис, 3 пешниҳоди ратсионализаторӣ, аз ҷумла «Актуальные вопросы психиатрии» (Д. 1997, муҳар.); «Социально — клинические аспекты диагностики психических расстройств ӯ беженцев» (Д. 2003, ҳаммуалиф); «Сборник трудов психиатров- наркологов, посвященный 75-летию со дня рождения член-корр. РАМН, профессор М. Г. Гулямова» (Д.2004, муҳар.). Ба 5 нафар унвонҷӯ дар дифоъи рисолаи номз. илми тибб роҳбарӣ кардааст. Нигина Шаропова узви Шӯрои илмии тиббии Вазорати тандурустии ҶТ, узви Ассотсиатсияи «Занҳои олими Тоҷикистон» буд.
Таҳти роҳбарии Нигина Шаропова масалаҳои ҳифзи саломатии модару кӯдак ҳаллу фасл карда лоиҳаи Қонуни ҶТ дар бораи бо шири модар макконидани кӯдак, Нақшаи миллии ҶТ оид ба саломатии репродуктивӣ ва ғ. таҳия шудааст.

Ҷоизаҳо
-------

Бо Бо ордени «Шараф» дараҷаи II (2011), Ифтихорномаи Фахрии Вазорати нигаҳдории тандурустии СССР (1990), «Аълочии нигаҳдории тандурустии СССР» (1991), дорандаи ҷоизаи байналмилалии ба номи Ҷонатан Мэнн (2003), Нишони Фахрии ширкати байналмилалии ТВ "Мир "(2003), Нишони Фахрии 20 — солагии иҷлосияи ХVI Шӯрои Олии ҶТ, медали ҷашнии 1025-умин солгарди Абӯалӣ ибни Сино (2005) мукофотонида шудааст.

Пайвандҳо
---------

* ШАРОПОВА Нигина Минхожевна. *centrasia.org*. 5 октябри 2019 санҷида шуд.
* ШАРОПОВА Нигина Минхожевна. *sinolib.tj*. 5 октябри 2019 санҷида шуд. Баргирифта аз сарчашмаи аввал 7 октябри 2019.

Сарчашма
--------

1. ↑  Аслҳо ва наслҳо. — Душанбе,2013, — 184 с. — С.158-159 ISBN 978-99947-958-2-6(тоҷ.)